Source: https://xristika.gr/epidoma-makrochronios-anergon-oaed-etisi-dikeouchi-ta-dikeologitika-ke-poso/
Timestamp: 2019-06-16 14:41:29+00:00
Document Index: 2408066

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ\n', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Επίδομα μακροχρονίως ανέργων - Aίτηση, δικαιούχοι, δικαιολογητικά
15, Ιούνιος, 2019 | 16:56
ΠΩΣ ΘΑ ΠΑΡΕΤΕ 200 ΕΥΡΩ ΤΟ ΜΗΝΑ
ΟΑΕΔ Επίδομα μακροχρονίως ανέργων – Η αίτηση, οι δικαιούχοι, τα δικαιολογητικά και το ποσό
HOT NEWS ΟΙΚΟΝΟΜΙΑ 06|05|2019
ΟΑΕΔ Επίδομα μακροχρονίως ανέργων: Δικαιούχοι για το επίδομα μακροχρονίως ανέργων είναι Έλληνες υπήκοοι και υπήκοοι κρατών – μελών της Ευρωπαϊκής Ένωσης που είναι ασφαλισμένοι κατά της ανεργίας.
Το xristika.gr συγκέντρωσε όλα όσα πρέπει να γνωρίζετε για την αίτηση, τους δικαιούχους και τα ποσά για το επίδομα μακροχρονίως ανέργων του ΟΑΕΔ και σας τα παρουσιάζει:
Επίδομα μακροχρονίως ανέργων: Προϋποθέσεις
Εξάντληση 12μηνης τακτικής επιδότησης ανεργίας.
Να έχουν συμπληρώσει κατά την ημερομηνία υποβολής της σχετικής αίτησης, χρόνο ανεργίας αδιαλείπτως επί δωδεκάμηνο, παραμένουν εγγεγραμμένοι στα μητρώα ανέργων του ΟΑΕΔ.
Το ετήσιο οικογενειακό εισόδημα να μην υπερβαίνει τα 10.000 ΕΥΡΩ.
Έτσι π.χ. για το δικαιούχο που έχει 2 ανήλικα τέκνα, το ετήσιο οικογενειακό του εισόδημα δεν πρέπει να υπερβαίνει τα 11.172,16 (10.000 + 587 + 587 = 11.172,16) ΕΥΡΩ.
Σημείωση: Ως ετήσιο οικογενειακό εισόδημα θεωρείται το συνολικό ετήσιο φορολογούμενο, πραγματικό, απαλλασσόμενο ή φορολογούμενο με ειδικό τρόπο, εισόδημα από κάθε πηγή – με εξαίρεση τις αποζημιώσεις απόλυσης – του προηγούμενου από την άσκηση του δικαιώματος οικονομικού έτους του ανέργου, της συζύγου και των ανήλικων τέκνων του.
Δεν προσμετράται στο ετήσιο οικογενειακό εισόδημα: το επίδομα ανεργίας, ασθενείας, μητρότητας, καθώς και το επίδομα μακροχρονίως ανέργου (για τυχόν χορήγηση του κατά το επόμενο ημερολογιακό έτος).
Επίδομα μακροχρονίως ανέργων: Διαδικασία Υποβολής Αίτησης – Παραλαβή Απόφασης
ηλεκτρονικά, μέσω του e-services. Για την μετάβασή σας στο e-services, παρακαλούμε, πατήστε εδώ.
Επίδομα μακροχρονίως ανέργων: Δικαιολογητικά
Αίτηση του δικαιούχου προς την Υπηρεσία ΟΑΕΔ του τόπου διαμονής του ή της τελευταίας επιδότησης αυτού.
Επικυρωμένο αντίγραφο του εκκαθαριστικού σημειώματος φόρου εισοδήματος του προηγούμενου της άσκησης οικονομικού έτους, από οποιαδήποτε διοικητική αρχή ή ΚΕΠ, ή απλή φωτοτυπία του ως άνω εκκαθαριστικού σημειώματος, που συνοδεύεται από την υπεύθυνη δήλωση του άρθρου 8 του ν. 1589/1986, στην οποία ο ενδιαφερόμενος βεβαιώνει την ακρίβεια των δηλούμενων σε αυτό στοιχείων ή εκτύπωση του προαναφερθέντος εκκαθαριστικού σημειώματος που χορηγείται μέσω του συστήματος TAXISNET, χωρίς περαιτέρω διατυπώσεις ή διαδικασία επικύρωσής του.
Υπεύθυνη Δήλωση του δικαιούχου , η οποία είναι συνημμένη στη σχετική αίτηση, όπου βεβαιώνονται τα παρακάτω:
α) ότι έλαβε γνώση των χρονικών διαστημάτων της υποχρεωτικής του εμφάνισης στον ΟΑΕΔ.
β) ότι αναλαμβάνει την υποχρέωση να ενημερώσει την αρμόδια Υπηρεσία για τους λόγους απώλειας της ιδιότητας του ανέργου εντός οκτώ (8) εργάσιμων ημερών και οπωσδήποτε πριν από τη λήξη του μήνα επιδότησης.
γ) ότι έλαβε γνώση ότι μετά την άρση του λόγου αναστολής και για να συνεχιστεί η επιδότησή του, οφείλει να παρουσιαστεί στην αρμόδια Υπηρεσία του Οργανισμού το αργότερο μέσα σε εξήντα (60) ημέρες από την ημερομηνία άρσης του λόγου αναστολής.
δ) ότι υποχρεούται να ανταποκριθεί σε οποιαδήποτε κλήση της αρμόδιας Υπηρεσίας για αυτοπρόσωπη εμφάνισή του εντός της προθεσμίας που θα του ορίζει.
ε) ότι υποχρεούται σε περίπτωση αλλαγής του τόπου κατοικίας ή διαμονής του, να το δηλώσει στην αρμόδια Υπηρεσία.
στ) ότι όσα δικαιολογητικά καταθέτει σε φωτοαντίγραφα είναι ακριβή φωτοαντίγραφα από τα πρωτότυπα.
Επίδομα μακροχρονίως ανέργων: Διάρκεια / Ποσό Επιδότησης
Επίδομα μακροχρονίως ανέργων: Υποχρεωτική Παρουσία κατά τη διάρκεια της επιδότησης
Επίδομα μακροχρονίως ανέργων: Πίστωση Μηνιαίων Επιδομάτων κατά τη διάρκεια της επιδότησης
Κάθε μηνιαίο επίδομα πιστώνεται αυτόματα στον τραπεζικό λογαριασμό που έχει δηλώσει ο δικαιούχος, εφόσον αυτός παρουσιάζεται ανελλιπώς για τη δήλωση φυσικής παρουσίας εντός των προκαθορισμένων χρονικών διαστημάτων, όπως αυτά αναγράφονται αναλυτικά στην «Απόφαση Υπαγωγής στην Επιδότηση» που έχει παραλάβει από την αρμόδια Υπηρεσία.
Η πίστωση των μηναίων επιδομάτων γίνεται μια φορά την εβδομάδα και συγκεκριμένα την τελευταία εργάσιμη ημέρα αυτής, δηλαδή κάθε Παρασκευή.
Επίδομα μακροχρονίως ανέργων: Αναστολή – Συνέχιση – Διακοπή επιδότησης
Αναστολή της καταβολής του επιδόματος γίνεται:
Για όσο διάστημα ο δικαιούχος είναι ασθενής, εφόσον η ασθένεια προκύπτει από σχετική βεβαίωση του οικείου ασφαλιστικού φορέα.
Κατά τη διάρκεια επαγγελματικής κατάρτισης. Ο δικαιούχος δεν διαγράφεται από το μητρώο ανέργων του ΟΑΕΔ. Ο χρόνος της επαγγελματικής κατάρτισης δεν υπολογίζεται ως χρόνος ανεργίας και το επίδομα δεν καταβάλλεται κατά τη διάρκειά της. Το χρονικό διάστημα της κατάρτισης επιμηκύνει ισόχρονα τη διάρκεια της επιδότησης, εφόσον ο καταρτισθείς διατηρεί την ιδιότητα του ανέργου.
Συνέχιση της επιδότησης:
Μόνο εφόσον , εντός δυο μηνών από την άρση του λόγου αναστολής, ο άνεργος υποβάλλει στην αρμόδια Υπηρεσία του ΟΑΕΔ σχετική αίτηση.
Διακοπή της επιδότησης γίνεται όταν ο άνεργος:
αναλάβει μισθωτή η μη δραστηριότητα
δεν αποδεχτεί προτεινόμενη από τον ΟΑΕΔ θέση εργασίας συναφή με τα τυπικά προσόντα και τις δεξιότητές του
δεν εμφανιστεί στην αρμόδια Υπηρεσία του ΟΑΕΔ κατά τον τρίτο μήνα ελέγχου επί δυο συνεχόμενα τρίμηνα
συμπληρώσει το 67ο έτος της ηλικίας του
Σε περίπτωση διακοπής δε γίνεται συνέχιση του επιδόματος.
Επίδομα μακροχρονίως ανέργων: Νομοθετικό Πλαίσιο
Ν. 4093/2012 (ΦΕΚ Α 222), άρθρο πρώτο, παρ. ΙΑ, υποπαράγραφος ΙΑ 1.
44137/613/18-12-13 K.Y.A. (ΦΕΚ B 3253)
Επίδομα μακροχρονίως ανέργων: Χρήσιμες ερωτήσεις – απαντήσεις
Ποιοι είναι δικαιούχοι του επιδόματος μακροχρόνιως ανέργων;
Δικαιούχοι του επιδόματος είναι οι άνεργοι που:
Έχουν ηλικία 20 έως 66 ετών,
Έχουν ετήσιο οικογενειακό εισόδημα (πραγματικό, απαλλασσόμενο ή φορολογούμενο με ειδικό τρόπο) μικρότερο των 10.000 ευρώ. Εάν ο μακροχρόνια άνεργος έχει προστατευόμενο ανήλικο παιδί, το ανώτατο όριο ετήσιο εισοδήματός του, που απαιτείται για να λάβει το επίδομα, προσαυξάνεται κατά 586,08 ευρώ για κάθε ανήλικο τέκνο.
Έχουν εξαντλήσει τη 12μηνη τακτική επιδότηση ανεργίας
Έχουν υποβάλλει την αίτησή τους εντός αποσβεστικής προθεσμίας δυο (2) μηνών από τη λήξη της 12μηνης τακτικής επιδότησης λόγω ανεργίας.
Να έχουν συμπληρώσει κατά την ημερομηνία υποβολής της σχετικής αίτησης, χρόνο ανεργίας αδιαλείπτως επί δωδεκάμηνο και να παραμένουν εγγεγραμμένοι στα μητρώα ανέργων του ΟΑΕΔ.
Πόσο είναι το ποσό του επιδόματος;
Πότε μπορώ να υποβάλλω την αίτηση;
Για να εισπράξει ο άνεργος το επίδομα πρέπει, εντός αποσβεστικής προθεσμίας δυο (2) μηνών από τη λήξη της 12μηνης τακτικής επιδότησης λόγω ανεργίας (ακόμη κι αν την έχει λάβει τμηματικά, δηλ. με αναστολές και συνεχίσεις), να υποβάλλει τη σχετική αίτηση στην Υπηρεσία ΟΑΕΔ του τόπου διαμονής του ή της τελευταίας επιδότησης αυτού. Οι τακτικά επιδοτούμενοι λόγω συνέχισης με βάση το άρθρο 20 του ν.δ. 2961/54, που κατά τη λήξη του υπολοίπου της 12μηνης επιδότησης δεν έχουν συμπληρώσει χρόνο παραμονής αδιαλείπτως επί 12μηνο στα μητρώα ανέργων του ΟΑΕΔ, δύνανται να υποβάλλουν τη σχετική με το επίδομα μακροχρονίως ανέργων αίτηση, μέσα σε αποσβεστική προθεσμία δύο (2) μηνών από τη συμπλήρωση της αδιάλειπτης 12μηνης παραμονής.
Πού υποβάλλεται η αίτηση;
Η αίτηση υποβάλλεται με τους παρακάτω τρόπους:
ηλεκτρονικά, μέσω του e-services, με χρήση του κλειδάριθμου που έχει χορηγηθεί από τον ΟΑΕΔ
Η αίτηση μπορεί να υποβληθεί και μέσω εκπροσώπου;
Όχι. Η αίτηση υποβάλλεται από τον ίδιο τον δικαιούχο.
Τι δικαιολογητικά απαιτούνται;
Αίτηση του δικαιούχου στην Υπηρεσία ΟΑΕΔ του τόπου διαμονής του, ή της τελευταίας επιδότησης αυτού.
Επικυρωμένο αντίγραφο του εκκαθαριστικού σημειώματος φόρου εισοδήματος του προηγούμενου της άσκησης οικονομικού έτους, από οποιαδήποτε διοικητική αρχή ή ΚΕΠ, ή απλή φωτοτυπία του ως άνω εκκαθαριστικού σημειώματος, που συνοδεύεται από την υπεύθυνη δήλωση του άρθρου 8 του ν. 1589/1986, στην οποία ο ενδιαφερόμενος βεβαιώνει την ακρίβεια των δηλούμενων σε αυτό στοιχείων ή εκτύπωση του προαναφερθέντος εκκαθαριστικού σημειώματος που χορηγείται μέσω του συστήματος TAXISNET, χωρίς περαιτέρω διατυπώσεις ή διαδικασία επικύρωσής του. Για όσους φορολογούμενους δεν είναι υπόχρεοι σε υποβολή δήλωσης φορολογίας εισοδήματος (σύμφωνα με το άρθρο 67 παρ. 1 ν. 4172/13) απαιτείται μόνο η κατάθεση συγκεκριμένου υποδείγματος υπεύθυνης δήλωσης του ν.1599/1986 , η οποία θα φέρει τη βεβαίωση του γνήσιου της υπογραφής του δηλούντος.
Η αίτηση μαζί με τα δικαιολογητικά υποβάλλονται στο ΚΠΑ 2 ΟΑΕΔ του τόπου κατοικίας του δικαιούχου, ή της τελευταίας επιδότησης αυτού, η οποία εκδίδει σχετική απόφαση περί χορηγήσεως ή μη του επιδόματος μακροχρόνια άνεργου.
Πότε διακόπτεται, αναστέλλεται ή συνεχίζεται η καταβολή του επιδόματος;
Η καταβολή του επιδόματος μακροχρονίως ανέργου :
Διακόπτεται στην περίπτωση κατά την οποία ο άνεργος:
αναλαμβάνει μισθωτή ή μη δραστηριότητα
δεν αποδεχθεί προτεινόμενη από τον ΟΑΕΔ θέση εργασίας συναφή με τα τυπικά προσόντα και τις δεξιότητές του
απολέσει την ιδιότητα του ανέργου για οποιοδήποτε λόγο
δεν εμφανιστεί στην αρμόδια Υπηρεσία του ΟΑΕΔ κατά τον τρίτο μήνα ελέγχου επί δύο συνεχόμενα τρίμηνα
Αναστέλλεται
για όσο χρονικό διάστημα ο δικαιούχος είναι ασθενής εφόσον η ασθένεια προκύπτει από σχετική βεβαίωση του οικείου φορέα.
Κατά τη διάρκεια επαγγελματικής κατάρτισης
Συνέχιση της επιδότησης χωρεί μόνον εφόσον εντός δύο μηνών από την άρση του λόγου αναστολής, ο άνεργος υποβάλλει στην αρμόδια Υπηρεσία του ΟΑΕΔ σχετική αίτηση.
Σε περίπτωση διακοπής του επιδόματος δεν χωρεί συνέχιση.
Πρέπει να παρουσιάζομαι στον ΟΑΕΔ για την είσπραξη του επιδόματος;
να εμφανιστεί, για πρώτη φορά, τον τρίτο μήνα από την ημερομηνία υποβολής της αίτησης, αυτοπροσώπως και αποκλειστικά στην Υπηρεσία στην οποία κατέθεσε την αίτησή του, σε χρονικό διάστημα που υπάρχει τυπωμένο σε αυτή, χωρίς να απαιτείται άλλη ενημέρωση από την Υπηρεσία του ΟΑΕΔ
να εμφανίζεται, μετά την πρώτη φορά, αυτοπροσώπως σε οποιαδήποτε Υπηρεσία του ΟΑΕΔ, στα χρονικά διαστήματα δήλωσης παρουσίας του, όπως αυτά αναγράφονται αναλυτικά στην «Απόφαση Υπαγωγής στην Επιδότηση» που έχει παραλάβει από την αρμόδια Υπηρεσία του ΟΑΕΔ.
Από πού θα παραλάβω τη σχετική απόφαση;
Η παραλαβή της απόφασης μπορεί να γίνει είτε από το αρμόδιο ΚΠΑ 2 όπου υποβλήθηκε η αίτηση, είτε από τον ατομικό σας λογαριασμό στο e-services.
Διαβάστε ΕΔΩ περισσότερα για το ΕΠΙΔΟΜΑ ΑΝΕΡΓΙΑΣ ΟΑΕΔ
Διαβάστε ΕΔΩ περισσότερα για το ΕΙΔΙΚΟ ΒΟΗΘΗΜΑ ΜΕΤΑ ΤΗ ΛΗΞΗ ΤΗΣ ΕΠΙΔΟΤΗΣΗΣ ΛΟΓΩ ΑΝΕΡΓΙΑΣ
Διαβάστε ΕΔΩ περισσότερα για το ΕΙΔΙΚΟ ΒΟΗΘΗΜΑ ΜΕΤΑ ΑΠΟ ΤΡΙΜΗΝΗ ΠΑΡΑΜΟΝΗ ΣΤΑ ΜΗΤΡΩΑ ΑΝΕΡΓΩΝ ΤΟΥ ΟΑΕΔ
Διαβάστε ΕΔΩ περισσότερα για το ΕΙΔΙΚΟ ΒΟΗΘΗΜΑ ΣΕ ΑΠΟΦΥΛΑΚΙΣΜΕΝΟΥΣ
Διαβάστε ΕΔΩ περισσότερα για το ΒΟΗΘΗΜΑ ΑΝΕΡΓΙΑΣ ΑΥΤΟΤΕΛΩΣ ΚΑΙ ΑΝΕΞΑΡΤΗΤΩΣ ΑΠΑΣΧΟΛΟΥΜΕΝΩΝ
Διαβάστε ΕΔΩ περισσότερα για τα επιδόματα ανεργίας του ΟΑΕΔ
ΕΠΙΔΟΜΑ ΕΠΙΔΟΜΑ ΑΝΕΡΓΙΑΣ ΕΠΙΔΟΜΑ ΑΝΕΡΓΙΑΣ 2018 ΕΠΙΔΟΜΑ ΜΑΚΡΟΧΡΟΝΙΩΣ ΑΝΕΡΓΩΝ ΕΠΙΔΟΜΑ ΜΑΚΡΟΧΡΟΝΙΩΣ ΑΝΕΡΓΩΝ 2018 ΕΠΙΔΟΜΑ ΜΑΚΡΟΧΡΟΝΙΩΣ ΑΝΕΡΓΩΝ ΟΑΕΔ 2019 ΕΠΙΔΟΜΑΤΑ ΕΠΙΔΟΜΑΤΑ 2018 ΟΑΕΔ ΟΑΕΔ 2018 ΟΑΕΔ ΕΠΙΔΟΜΑ ΜΑΚΡΟΧΡΟΝΙΩΣ ΑΝΕΡΓΩΝ ΟΑΕΔ ΕΠΙΔΟΜΑ ΜΑΚΡΟΧΡΟΝΙΩΣ ΑΝΕΡΓΩΝ 2018 ΟΑΕΔ ΕΠΙΔΟΜΑΤΑ ΑΝΕΡΓΙΑΣ 2018
Ρύθμιση 12 – 24 δόσεων στο TAXISnet: Όλα όσα πρέπει να γνωρίζετε
Αντώνης Κανάκης: Ανακοίνωση – «βόμβα» του ΑΝΤ1 για τον παρουσιαστή!
Πιστοποιητικό γέννησης: Κάνε ΕΔΩ αίτηση online – Ποια δικαιολογητικά χρειάζονται (ΕΡΜΗΣ – ΚΕΠ)
Ληξιαρχική πράξη γέννησης – βάπτισης: Η online αίτηση και τα δικαιολογητικά (ΕΡΜΗΣ – ΚΕΠ)